પોરબંદરમાં સાયકલ કલબ દ્વારા વર્ષ દરમ્યાન વિવિધ કાર્યક્રમોનું આયોજન કરવામાં આવે છે. પર્યાવરણ બચાવવાના આશયથી વધુમાં વધુ લોકો સાયકલીંગમાં જોડાય તે માટેના પ્રયાસો પોરબંદર સાયકલ કલબ દ્વારા કરવામાં આવે છે. ૩ જુનના દિવસે વર્લ્ડ સાયકલ ડેની ઉજવણી કરવામાં આવે છે જે અંતર્ગત પોરબંદરમાં સાયકલ કલબ દ્વારા સાયકલ રેલીનું આયોજન કરવામાં આવ્યુ હતુ. કનકાઈ માતાજીના મંદિર ખાતેથી જિલ્લા કલેકટરે સાયકલ રેલીનું પ્રસ્થાન કરાવ્યુ હતુ. પોરબંદરમાં જોય સાયકલ ઈવેન્ટને લઈને લોકોને લોકોમાં સાયકલીંગને લઈને જબરી જાગૃતતા આવી હતી. પ્રકૃતિ ધ યુથ સોસાયટી દ્વારા આ જોય સાયકલ ઈવેન્ટનું આયોજન કરવામાં આવ્યુ હતુ.